*Hegyi György*

**Napsoroló**

Amikor a tészta szétfő:

Az a nap a hétfő!

Amikor az eső elered:

Az a nap a kedd!

Amikor kihajt a szederfa:

Az a nap a szerda!

Amikor mindig bepörgök:

Az a nap a csütörtök!

Amikor otthon ülni vétek:

Az a nap a péntek!

Amikor intek a gondnak:

Az a nap a szombat!

Amikor sokan lazsálnak:

Az a nap a vasárnap!

Körbeért, a teringettét:

Ez így pont egy hét!

Egy hét, egy hét,

Reggelek és esték!

Hét sötét éjfél,

Hét nap és hét dél.